**PREHĽAD PODUJATÍ**

**Inšpektorát práce Banská Bystrica**

Dňa 28. apríla 2025 usporiada IP Banská Bystrica on-line seminár na tému: „Najčastejšie nedostatky zisťované v poľnohospodárstve v oblasti BOZP a PPV a ich vplyv na sociálnu kondicionalitu“. Seminár je určený hlavne pre zamestnávateľov a samostatne hospodáriacich roľníkov (so zameraním na žiadateľov o dotácie).

28. apríla 2025 - Workshop pre študentov Súkromnej strednej odbornej školy podnikania vo Zvolene zo študijného odboru management s názvom „Vznik pracovnoprávneho vzťahu z pohľadu zamestnanca a zamestnávateľa, vrátane povinností v oblasti BOZP“

**Inšpektorát práce Bratislava**

28. apríla 2025 - Deň otvorených dverí Inšpektorátu práce Bratislava

28. apríla 2025 - Prednáška o aktuálnych témach BOZP pre študentov Stavebnej fakulty STU v Bratislave

28. apríla 2025 - Prednáška pre študentov Dopravná priemyslovka, Kvačalova Bratislava

28. apríla 2025 - Prednáška pre študentov Obchodnej akadémie v Pezinku.

**Inšpektorát práce Košice**

28. apríl 2025 - Prezentácia na vybraných stredných a vysokých školách (Technická univerzita v Košiciach, Stredná priemyselná škola)

28. apríla 2025 - Prezentácie k Svetovému dňu BOZP v zasadacej miestnosti IP Košice.

28. apríla 2025 - Poskytovanie poradenstva v rámci areálu stavby závodu spoločnosti Volvo.

**Inšpektorát práce Nitra**

25. apríla 2025 - Zástupcovia IP Nitra Ing. Martin Mada a Ing. Martin Hrebík sa zúčastnia na Koordinačnej porade spojenej s prednáškou na aktuálnu tému v Jadrovej elektrárni Mochovce. Miesto konania: Infocentrum od 09.00 do 10.30 hod.

25. apríla 2025 - Ako pristupovať k BOZP interaktívnym a zábavným spôsobom. Podujatie pre žiakov 3. ročníka ZŠ Nábrežie mládeže v Nitre. Na akcii sa zúčastnia inšpektori práce spolu s maskotom postavičky Napo, pričom deťom predstavia animované filmy s postavičkou Napo.

28. apríla 2025 – Aktuálne problémy v oblasti BOZP v Nitrianskom kraji. Podujatie pri príležitosti Svetového dňa BOZP v automobilovom závode Jaguar Land Rover v Nitre. Akcia sa uskutoční v čase od 13.00 do 14.00 hod.

30. apríla 2025 – Podujatie pre študentov Univerzity Konštantína Filozofa v Nitre s názvom „Činnosť inšpektorátu práce Nitra – ako správne posúdiť riziko na pracovisku?“. Prednáška sa uskutoční v priestoroch UKF Nitra v čase od 9.30 do 11.00 hod.

30. apríla 2025 – Činnosť inšpektorátu práce, aktuálne vyšetrované pracovné úrazy, pracovné a mzdové podmienky zamestnancov. Osvetové podujatie pre študentov 3. ročníka Strednej odbornej školy polytechnickej v Zlatých Moravciach. Akcia sa uskutoční v aule školy v čase od 9.30 do 11.00 hod.

**Inšpektorát práce Prešov**

25.apríla 2025 Seminár s poľnohospodármi na pôde Slovenskej poľnohospodárskej komory Humenné na tému: Sociálna kondicionalita v poľnohospodárstve.

28.apríla 2025 Seminár v priestoroch IP Prešov pre zamestnávateľov na tému: Bezpečnosť práce pri prevádzke a používaní vyhradených technických zariadení (VTZ).

**Inšpektorát práce Trenčín**

V období od 21. do 28. apríla 2025 vykonajú inšpektori práce IP Trenčín dve cestné kontroly zamerané na dodržiavanie sociálnej legislatívy v doprave (SLvD), v ktorých vodičom  poskytnú poradenstvo a brožúry Európskeho orgánu práce ELA s názvom „Pravidlá o čase jazdy a odpočinku“.

28. apríla 2025 - Prednáška „Svetový deň BOZP a aktuálne otázky BOZP“ pre členov manažmentu podniku HELLA SLOVAKIA LIGHTING s. r. o.

28. apríla 2025 – Prednáška na tému „Svetový deň BOZP a význam inšpekcie práce“

pre študentov odboru BOZP SOŠ Jilemnického 24 v Trenčíne.

28. apríla 2025 Prednáška na tému „Svetový deň BOZP a význam inšpekcie práce“.

pre študentov Strednej priemyselnej školy, Dubnica nad Váhom.

28. apríla 2025 budú inšpektori práce z IP Trenčín v čase od 08.00 do 13.00 hod. poskytovať poradenstvo v priestoroch Úradu práce, sociálnych vecí a rodiny Trenčín.

V týždni od 28. apríla do 02. mája 2025 Inšpektorát práce Trenčín pripraví „Deň otvorených dverí“  spojený s poskytovaním osobného poradenstva v oblasti BOZP a PPV. Počas tejto aktivity budú využívané poznatky inšpektorov práce z aplikačnej praxe v oblasti právnych a ostatných predpisov na zaistenie bezpečnosti a ochrany zdravia pri práci, pracovnoprávnych predpisov a kampaní Zdravé pracoviská Európskej agentúry pre BOZP.

**Inšpektorát práce Trnava**

28. apríla 2025 - Interaktívna prednáška pre deti 1 stupňa ZŠ Angely Merici v Trnave s využitím inštruktážnych animovaných filmov s postavičkou Napo.

28. apríla 2025 - Prednáška o aktuálnych otázkach v oblasti BOZP pre študentov Univerzity sv. Cyrila a Metoda v Trnave.

28. apríla 2025 - Na diaľničnom odpočívadle Zeleneč (diaľnica D1 v smere na Bratislavu) sa budú inšpektori práce IP Trnava organizovať prezentáciu výkonu cestných kontrol, v rámci ktorých budú poskytovať poradenstvo na tému sociálnej legislatívy v doprave a bezpečnosti a ochrany zdravia pri práci pri výkone povolania vodič nákladnej a osobnej dopravy, respektíve pri výkone prevádzkovateľa nákladnej a osobnej dopravy

28. apríla 2025 Odborná prednáška pre odsúdených v Ústave na výkon trestu odňatia slobody v Hrnčiarovciach nad Parnou v rámci implementácie národného projektu „Šanca na návrat 2“. Témy – Bezpečnosť a ochrana zdrvia pri práci a pracovnoprávne vzťahy.

29. apríla 2025 - Interaktívna prednáška pre deti 1 stupňa ZŠ Vančurova v Trnave s využitím inštruktážnych animovaných filmov s postavičkou Napo

**Inšpektorát práce Žilina**

Seminár pri príležitosti Svetového dňa BOZP, ktorý sa bude konať dňa 05.05.2025 od 09.00 hod. v aule budovy Mestského úradu v Žiline, Námestie obetí komunizmu 1, 011 31  Žilina.

Seminár je organizovaný v spolupráci s Mestom Žilina a Hasičským a záchranným zborom v Žiline. Vstup na seminár je voľný a bezplatný. Aula v budove Mestského úradu v Žiline má kapacitu 450 miest na sedenie, preto nie je potrebná osobitná registrácia. Na seminári **nie je zabezpečené stravovanie**. Odporúčame motorové vozidlá zaparkovať na parkoviskách blízkych nákupných centier alebo na iných verejných parkoviskách. Programom bude prebiehať od 9.00 hod. do cca 14.00 hod.

Úvodný príhovor: Mgr. Peter Fiabáne, primátora Mesta Žilina.

Lektor: Ing. František Cyprich, riaditeľ inšpektorátu práce,

Téma: Pracovné úrazy a správne určenie príčiny vzniku pracovného úrazu,

Časový rozsah: cca 2 hod.

Lektorka: Ing. Martina Mitringová, inšpektorka práce z Inšpektorátu práce Žilina,

Téma: Najčastejšie zisťované nedostatky v dodržiavaní BOZP zisťované v podnikoch naviazaných na mestá a obce (zberné dvory, podniky zabezpečujúce služby miest a obcí, školy, škôlky atď.),

Časový rozsah: cca 1,5 hod.

Lektorka: Ing. Katarína Buchtová, zastupujúca vedúca oddelenia požiarnej prevencie HaZZ Žilina,

Téma: Praktické poznatky z výkonu štátneho požiarneho dozoru,

Časový rozsah: cca 1 hod.

Odborná prednáška s tematikou „ **BOZP v pracovnom prostredí“.**

Prednáška bude určená pre odsúdených nachádzajúcich v Ústave na výkon väzby a Ústave na výkon trestu odňatia slobody v Žiline, ktorí sú zaraďovaní na prácu. Prednáška má prioritne slúžiť na účel ich lepšieho etablovania sa na trhu práce po ukončení trestu odňatia slobody. Cieľom prednášky je zdôrazniť dôležitosť preventívnych opatrení v oblasti BOZP.

Lektor: Ing. František Cyprich, riaditeľ inšpektorátu práce